cyanic-selkie/wikianc huggingface dataset:
Rønde
Rønde er en by på det sydlige Djursland med 2 942 innbyggere (2018), cirka 25 kilometer nordøst for Aarhus. Byen er administrasjonssenter i Syddjurs kommune i Region Midtjylland. Inntil Kommunalreformen i 2007 var den hovedsete for Rønde kommune i Århus amt.
Rett utenfor bygrensen ligger Bregnet kirke.
Rønde kalles på folkemunne for Danmarks eneste «bjergby», da det er cirka 70 meters høydeforskjell fra bunnen av Hovedgaden til toppen.
Sydslesvigsk Vælgerforening
Program
Partiet er sterkt orientert mot de nordiske landene og går inn for grenseoverskridende samarbeid i Slesvig-området (Tyskland og Danmark) og for ivaretagelse av den danske og frisiske minoritetens rettigheter (som mer bruk av dansk og frisisk språk i den regionale kringkastingen). Tyngdepunktet kan beskrives som sosialliberalt, men det er også rom for såvel konservative som venstreorienterte i partiet.
Valget i 2005
Partiet er representert i Schleswig-Holsteins landdag. Ved landdagsvalget i 2005 fikk det 3,6 % av stemmene. Ved valget i delstaten i 2005 havnet partiet på vippen mellom CDU og SPD, men begge disse partiene mente det var galt å la SSW avgjøre hvem som skulle regjere, og valgte å inngå en storkoalisjon.
Valget i 2012
Ved valget i 2012 fikk partiet 4,6% av stemmene og tre seter i landdagen.
Valget i 2017
Partiet gikk tilbake i oppslutning og fikk 3,3 % av stemmene. Takket være et utlikningsmandat, beholdt partiet en gruppe på tre medlemmer i landdagen.
Forbundsdagsvalget i 2021
Sydslesvigsk Vælgerforening er unntatt fra sperregrensen på 5 % og har rett til representasjon i Forbundsdagen på vilkår av at partiet får mer enn 40 000 stemmer. Ved valget i 2021 fikk partiet 55 000 stemmer og dermed ett medlem av parlamentet, for første gang siden forbundsdagsvalget i 1949.
Wagner Fernando Velloso
Wagner Fernando Velloso (født 22. september 1968) er en brasiliansk tidligere fotballspiller som spilte målvakt.
Velloso startet karrieren hos. Den enslige landskampen han spilte for var som en av de mange debutantene i den nyansatte treneren Paulo Roberto Falcãos første lagoppstilling til vennskapskamp mot  i september 1990.
Alija Iksanova
Alija Raviljevna Iksanova (Алия Равильевна Иксанова); født 19. juni 1984) er en russisk tidligere langrennsløper. Hun debuterte i verdenscupen i langrenn 22. januar 2011 i Otepää i 2010/11-sesongen med en 17.-plass på 10 km klassisk.
Hun deltok i Ski-VM 2011 i Holmenkollen med 19.-plass på 10 km klassisk og hun var med på Russlands lag som ble nummer seks på stafetten.
I Ski-VM 2013 i Val di Fiemme var Iksanova med på det russiske laget som tok bronse på 4 x 5 km stafett, sammen med Julija Ivanova, Marija Gusjtsjina og Julija Tsjekaljova. I samme mesterskap kom hun på 26.-plass på skiatlon.
Registrert partnerskap
Registrert partnerskap Nasjonalt anerkjent i Danmark (1989) Norge1(1993) Sverige (1995) Grønland (1996) Ungarn (1996) Island (1996) Nederland1 (1998) Frankrike (1999) Sør-Afrika1 (1999) Belgia1 (2000) Canada1 (QC og NS)2 (2000) Tyskland (2001) Portugal (2001) Finland (2002) Kroatia (2003) Israel (2004) Luxembourg (2004) New Zealand (2005) Storbritannia (2005) Andorra (2005) Slovenia (2006) Tsjekkia (2006) Sveits (2007) Regionalt anerkjent i Argentina (Buenos Aires, Rio Negro) (2003) Australia (TAS, ACT) (2004) Spania1 (11 autonome regioner) (1998) Italia (Toscana, Umbria, Emilia-Romagna) (2004) Brasil (Rio Grande do Sul) (2004) USA: HI (1997), CA (1999), VT (2000), DC (2002), ME (2004), NJ (2004), CT (2005), OR (2005) Mexico (Mexico by) (2006) Debattert i Australia Brasil Chile Colombia Costa Rica Hellas Honduras Irland Italia Liechtenstein Mexico Polen Uruguay USA Østerrike Merknader 1 – Har senere innført likekjønnet ekteskap. 2 – Spesifikt omtalt som «civil unions» i Quebec (2002), Nova Scotia (2001), og Manitoba (2002), landsdekkende lover som anerkjenner samboerskap mellom parter av samme kjønn (2000).
Registrert partnerskap (Partnerskapsloven) var en lov som regulerte parforholdet mellom to av samme kjønn. Den ble innført våren 1993 og opphevet 1. januar 2009, da endringene ekteskapsloven trådte i kraft i Norge.
Partnerskapsloven var en omstridt lov i Norge og et klart flertallet av befolkningen var imot at den skulle innføres. Undersøkelser fra 1992 viste at et flertall på 58% var imot loven, mens et mindretall på 28 % støttet den. Samme undersøkelse viste også en sterk motstand mot at homofile skulle få anledning til å adoptere barn. Hele 83 % var motstandere av dette. Undersøkelsen viste også at partnerskapsloven hadde sterkest støtte blant de som stemte Venstre (50 %), SV (50 %) og RV (89 %). I de andre partiene var det flertall imot loven. Blant Aps velger var 54% mot, mens blant Høyres velgere var andelen 66 %.
Bakgrunn
Registrert partnerskap innebar en formalisering av samlivet mellom to personer av samme kjønn. Det var tenkt som en parallell til ekteskapet, og hadde i Norge samme rettsvirkninger når det gjaldt arv, formuesforhold, skatt og forsikring. Norge innførte registrerte partnerskap i 1993, som det andre landet i verden. Tidligere registrerte partnerskap kan etter endringene i ekteskapsloven, dersom partene ønsker det, bli omgjort til ekteskap. Det er ikke lenger mulig å registrere nye partnerskap i Norge.
Den norske kirke anerkjente generelt ikke registrerte partnerskap, men noen prester ga velsignelser til par etter partnerskapsinngåelsen. Etter at søknad fra Human-Etisk Forbund om å få registrere partnere ikke ble innvilget av regjeringen Bondevik II, endret regjeringen Stoltenberg II forskriften med virkning fra 1. januar 2007. Selve inngåelsesseremonien, som tidligere måtte skje hos notarius publicus, kunne etter dette gjøres hos Human-Etisk Forbund. Tidligere tilbød HEF vielsesseremonier i etterkant av registrering hos notarius publicus.
Partnerskapsloven og dennes forskrift hadde noen unntak som gjorde partnerskap forskjellig fra ekteskap:
Fra innføringen i 1993 og ut 2006 ble det inngått 2 494 partnerskap i Norge; 1 395 mellom menn og 1 099 mellom kvinner. 2006 var det første året det ble inngått flere partnerskap mellom kvinner enn mellom menn.
Christian Ritter
Christian Ritter (ca. 1645/1650 – etter 1725) var en komponist og organist i den nordtyske orgelskole.
Liv
Christian Ritter var muligens elev av Christoph Bernhard i Dresden. I en notis fra 1666 om Ritters verk betegnes han som kommerorganist i Halle, men stillingen er først belagt med dokumenter fra 1672. I 1677 ble han hofforganist. Komponisten David Pohle var kapellmester i Halle disse årene. Ritter kan ha reist fra Halle i 1677 siden Johann Philipp Krieger fikk posten som Kammerorganist samme år.
Senest i 1680 var Ritter i Sverige der han skrev musikk til grev Johann Adolf Rehnskiölds gravferd. Fra mars 1681 er han dokumentert i en faktura fra hoffet i Stockholm, året etter som visekapellmester. Ritter vendte tilbake til Dresden i 1683 og ble visekapellmester og kammerorganist under Christoph Bernhard. I 1688 er han tilbake i Stockholm, nå som kapellmester, og ble her til 1699. Ifølge opplysninger på et vokalverk, oppholdt Ritter seg i Hamburg i 1704. I 1717 betegnet han seg i et skriv til Johann Mattheson som ''«Emeritus, der das seinige an Kgl. Chur- und Fürstl. Höfen… über die 30. Jahr in re musica gethan»''.
Verk
Over 20 kirkelige vokalverk og enkelte orgel- og klaververk er bevart etter Ritter. Blant hans kirkemusikalske verk er særlig kantaten O amantissime sponse Jesu («Å, kjæreste brudgom Jesus») for sopran og fem strykere kjent. De fleste bevarte verkene befinner seg i Dübensamlingen ved Uppsala universitetsbibliotek, en liten del finnes i Tyskland, kanskje stammer disse fra hans opphold i Dresden og Halle.
Flere musikkvitere, deriblant Hans Joachim Moser og Richard Buchmayer, som gjennomførte det første større forskingsarbeidet over Ritter, betegner Ritters komposisjoner som av en usedvanlig høy kvalitet.
Det norske seriesystemet i fotball for kvinner
Det norske seriesystemet i fotball for kvinner består av en nasjonal del, administrert av Norges Fotballforbund og en lokal del administrert av de forskjellige fotballkretsene. NFF har organisert en nasjonal øverste divisjon siden 1987. Den nøyaktige utformingen av den lokale delen, som strekker seg fra 3. divisjon og nedover, varierer fra krets til krets. 2. divisjon er en slags mellomting, da det er fotballforbundet som bestemmer antall avdelinger og lag, mens det er kretsene som tar seg av det administrative rundt kampoppsett, utnevnelse av dommere og så videre.
Divisjonsoppsett
Det ble spilt kretsserier for første gang i 1977. I 1979 ble det som et prøveprosjekt opprettet en førstedivisjon, der kretsseriens vinnere kunne kvalifisere seg. Dette prøveprosjektet varte til 1983, med et sluttspill mellom serievinnerne på Østlandet og i Midt-Norge i 1982 og 1983. Deretter ble de regionale seriene offisielle, og man spilte et sluttspill om seriemesterskapet i 1984, 1985 og 1986. Landet var delt inn i følgende regioner:
I 1987 ble det innført en nasjonal 1. divisjon (nå toppserien) med 10 lag. De fire regionale avdelingene ble videreført som 2. divisjon, med et sluttspill om opprykk til 1. divisjon.
I 1994 delte man avdelingen på Vestlandet i to, med en innledende kvalifiseringskamp mellom mestrene; året etter ble sluttspillet utvidet til seks lag, og man delte dermed Østlandsavdelingen opp ved Oslofjorden, og Vestlandet ved Hardangerfjorden. Året etter ble 1. divisjon omdøpt til Eliteserien, og alle divisjonene under fikk sitt nummer redusert med én.
Etter 2000-sesongen ble det også innført nasjonal 1. divisjon med 10 lag, og den nye 2. divisjon ble delt i 9 avdelinger:
I 2005 slo man sammen avdeling 3 og 4 og avdeling 5 og avdeling 6, og man var dermed nede i sju avdelinger, et system som fortsatt benyttes. De gamle numrene brukes imidlertid fortsatt, slik at avdeling 3 og 5 ikke finnes lenger.
Fra 2006 til 2010 har man gradvis utvidet de tre øverste divisjonene fra 10 til 12 lag, med unntak av Nord-Norge, hvor avdelingene fortsatt er små grunnet liten deltakelse og lang reiseavstand, og avdeling 2.
Australias herrelandslag i ishockey
Den første kampen ble spilt den 20. februar 1960 i Squaw Valley, California, USA under de olympiske vinterlekene i 1960, der de tapte 1-18 mot Tsjekkoslovakia.
Olofström
Olofström er et tettsted i Blekinge län i Sverige. Det er Olofström kommunes administrasjonssenter. I 2010 hadde tettstedet 7 327 innbyggere.
Olofström vokste opp omkring et jernverk som ble anlagt i 1735. Olofström er kjent for sin høyteknologiske industri. Industrien har en lang historie på stedet, og har etterlatt seg en rik kulturarv innen industri og teknologi. Industrien domineres av selskapet Volvo Personvagnar. De kjøpte Svenska Stålpressningsaktiebolaget av Alfa Laval i slutten av 1960-årene. Stedets nest største arbeidsgiver er kommunen. Andre større arbeidsgivere er blant annet Finnveden Metal Structures, European Body Panels, Coor Service Management, Stans & Press og Blekinge läns landsting.
Holje marknad er en festival og marked som arrangeres i sentrum av Olofström i slutten av mai hvert år. Her finner man salgsboder, tivoli og artistopptredener. Hvert år besøkers markedet av over 1000 personer.
Det er mange idrettsforeninger i Olofström, bl.a. minigolfklubben Olofströms BGK, friidrettsklubben UF Contact (med blant andre høydehopperen Susanne Lorentzon), innebandyklubben Olofströms IBK (med damelaget i 1. divisjon sesongen 2008/2009) og ishockeyklubben Olofströms IK. Stedets fotballklubb heter Olofströms IF.
Investeringsbedrageri
Investeringsbedrageri (også kjent som verdipapirbedrageri) er en handling hvor investorer blir villedet og manipulert, og dertil utsatt for tyveri. Begrepet omfatter normalt underslag av kapital fra investorer, samt å gi feilaktig informasjon til revisjonsbyråer. Myndighetene anser at samfunnet i økende grad er avhengig av at finansmarkedet fungerer etter hensikten. Dette motiverer politi og påtalemyndighet til å etterforske kriminalitet som truer denne sektoren.
Tom Clancy’s Splinter Cell
Tom Clancy's Splinter Cell er en serie prisbelønte videospill utviklet av Tom Clancy, utgitt av Ubisoft.
Oversikt
Historien er stort sett lik i alle spillene, men med stor variasjon i de ulike oppdragene. Terrorister planlegger et angrep med masseødeleggelsesvåpen og det er hovedpersonen Sam Fisher sin jobb å stanse dette. Sam er en topptrent agent som jobber for NSA og har et bredt utvalg av våpen og hjelpemidler til disposisjon. Alt fra nattkikkert, radiokommunikasjon, pistol og kniv til sniper-rifle, forskjellige typer granater og utskytbare minikameraer og elektrosjokk-patroner. Oppdragenes omfang varierer, men stort sett skal Sam innfiltrere ulike organisasjoner på forskjellige plan. Informasjonssamling, deaktivere bomber, ødelegge fiendens utstyr og kidnappe eller drepe terroristledere er noe av det Sam må gjøre for å fullføre oppdragene.
Sniking er et viktig aspekt i spillet. Sam bør helst komme seg helt eller delevis uoppdaget igjennom oppdragene. Ved å benytte seg av sitt utstyr kombinert med atletiske ferdigheter, kan Sam utføre oppdragene uten å tiltrekke seg for mye oppmerksomhet. Å skade eller drepe sivile eller fiender kan føre til avbrytning av oppdraget eller at en alarm utløses og dermed øker vanskelighetsgraden. Alarmene utløses hvis for eksempel en person i spillet finner en annen person død eller bevisstløs, eller oppdager Sam Fisher som en inntrenger. Oppdraget kan også avbrytes dersom for mange alarmer blir utløst. Derfor er den enkleste måten å komme videre i spillet på å bevege seg i skyggene, snike seg forbi vakter på finulige måter og velge smarte ruter.
Sam blir sendt på oppdrag verden over. I spillene befinner han seg blant annet i USA, Panama, Japan, Indonesia, Frankrike, Georgia, Israel og Myanmar (Burma).
Skuespiller Michael Ironside gir stemmen til Sam Fisher i spillene.
Henderson
Henderson er den nest største byen i Nevada. Ved folketellingen i 2010 hadde Henderson 257,729 innbyggere. Byen ligger i Clark County, om lag 10 kilometer sørøst for Las Vegas. Henderson har fått navnet sitt etter politikeren og advokaten Charles B. Henderson.
Asterix og gallerne
Asterix og gallerne (orig: Astérix le Gaulois) er en fransk-belgisk animert eventyrfilm om Asterix fra 1967. Filmen er regissert av Ray Goossens og baserer seg på tegneseriealbumet Asterix og hans tapre gallere, fra 1959.
Handling
Filmen handler om gallerkrigeren Asterix. Romerne har i en årrekke forgjeves forsøkt å erobre den lille landsbyen som er Asterix' hjemby. Centurion en Caius Bonus lar soldaten Galigula Minus kle seg ut som galler, og utstyrer ham med dekknavnet Galigulaminix. Så setter romerne lenker på «Galigulaminix» og fører ham gjennom skogen for å lokke gallerne til å befri ham. Planen lykkes, og slik klarer den romerske spionen å komme seg inn i landsbyen deres. Der oppdager han at gallerne har en trylledrikk som setter dem i stand til å beseire romerne gang etter gang.
Etter å ha avslørt denne hemmeligheten kidnapper romerne trollmannen Miraculix, for å få tak i oppskriften på trylledrikken. Asterix med sin skarpe hjerne redder Miraculix; og sammen klarer de deretter å lure romerne med hårvekst-middel. Senere lykkes Asterix i å overbevise Julius Cæsar om at Caius Bonus ønsker en oppskrift på styrkedråper for å overta keiser-tronen, og Cæsar gir derfor Asterix og Miraculix frihet til å reise hjem.
Justice League (film)
Justice League er en amerikansk eventyr- og actionfilm fra 2017, regissert av Zack Snyder, med Henry Cavill, Ben Affleck og Jason Momoa i hovedrollene. Filmen er den femte i DC Extended Universe, en filmserie basert på DCs tegneserier. I Justice League må Bruce Wayne (Ben Affleck) og Diana Prince (Gal Gadot) samle såkalte metahumans, mennesker med superkrefter, for å forsvare jorden mot superskurken Steppenwolf.
Handlingsreferat
For tusenvis av år siden hadde Steppenwolf og hans legioner av Parademons forsøkt å ta over jordkloden ved å bruke de kombinerte energiene til de tre moder-boksene. Men dette forsøket ble forpurret av en samlet allianse, inkludert de olympiske gudene, Amazoner, Atlanteaner, menneskeheten og utenomjordiske vesener. Etter at Steppenwolf og hæren ble forhindret, ble moder-boksene skilt fra hverandre og skjult på forskjellige steder. For tiden er menneskeheten fremdeles i sorg to år etter dødsfallet til Supermann, noe som utløste en moder-boks og Steppenwolfs retur til jorden.
Steppenwolf tar deretter sikte på å gjenvinne gunst hos sin tidligere mester Darkseid, og samle alle moder-boksene for å danne "enheten" som kan ødelegge jordens økologi og forandre jorden til å ligne på Steppenwolfs hjemverden. Steppenwolf får tak i en "moder-boks" fra Themyscira, og dronning Hippolyta til å advare sin datter Diana. Diana slutter seg til Bruce Wayne i et forsøk på å forene flere andre til deres sak: Wayne går etter Arthur Curry og Barry Allen, mens Diana kontakter Victor Stone. Wayne klarer ikke å overtale Curry, men Allen virker interessert for å bli med på laget. Diana klarer i utgangspunktet ikke å overtale Stone til å bli med. Men han blir senere med etter at hans far Silas og flere andre blir kidnappet av Steppenwolf, som ønsker seg moder-boksen som blir beskyttet av menneskeheten.
De får informasjo fra kommissær James Gordon, og oppdager Steppenwolf`shær i et forlatt anlegg under Gotham. Selv om gruppen klarer å redde de kidnappede ansatte, blir hele anlegget oversvømmet i løpet av konflikten. Bruce Wayne bestemmer seg for å bruke en moder-boks for å gjenopplive Supermann, som kan hjelpe dem med å bekjempe Steppenwolfs invasjon. Clark Kents kropp graves opp, men hans minner som Supermann har imidlertid ikke kommet tilbake. Batman sender ham til Lois Lane i Smallville, hvor minnene hans kommer sakte tilbake. Men i alt dette bråket blir en moder-boks stående ubevoktet, slik at Steppenwolf kan få tak i den.
Jung Seung-hwan
Jung Seung-hwan (født 9. januar 1986) er en sørkoreansk kjelkehockeyspiller. Han har en paralympisk bronsemedalje i kjelkehockey for Sør-Korea, og to VM-medaljer.
Storrsjøhøgda
Storrsjøhøgda er et fjell som ligger i Romeriksåsene helt vest i Nannestad kommune i Viken. Høyden er 605 meter over havet. Dette er blant de 30 høyeste av fjellene i Akershus med primærfaktor på minst 50 meter.
Jung Seung-hwan
Han har også konkurrert i parafriidrett på nasjonalt nivå i Sør-Korea.
Bakgrunn
Jungs funksjonshemming skyldes en ulykke da han fem år gammel, der han måtte amputere venstre bein etter ulykken. Han begynte med kjelkehockey i 2004, og debuterte på det sørkoreanske landslaget i 2005.
Idrettskarriere
Jang deltok i VM i kjelkehockey 2009, der Sør-Korea kom på fjerdeplass. Året deltok han i Paralympiske vinterleker 2010, der Sør-Korea kom på sjetteplass. Etter Paralympics mottok han en Excellent Para Athlete Award da han kom tilbake til Sør-Korea. Han deltok på Sør-Korea lag som kom på andreplass i VM i kjelkehockey 2012, der tapte 1-5 mot USA i finalen.
Hu Jun
Hu Jun (forenklet kinesisk: 胡军, tradisjonell kinesisk: 胡軍; født 18. mars 1968 i Beijing) er en kinesisk skuespiller. Han er av mandsjuisk etnisitet.
Jung Seung-hwan
Idrettskarriere
I VM i kjelkehockey 2013 kom de på sjuendeplass, og de kom på samme plass i kjelkehockey under Paralympiske vinterleker 2014. Han var lagets flaggbærer i åpningsseremonien og avslutningsseremonien i disse lekene.
I 2016 ble han kåret til æresambassadør (honorary ambassador) for Paralympiske vinterleker 2018. I VM i kjelkehockey 2017 fikk Sør-Korea bronse, etter at de slo Norge 3-2 i bronsefinalen. I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.
Death Wish 4: The Crackdown
Death Wish 4: The Crackdown er en kriminal- og actionfilm fra 1987, og den fjerde og neste siste i Death Wish-filmserien. Filmen ble regissert av J. Lee Thompson og hadde Charles Bronson i hovedrollen som Paul Kersey. I filmen tvinges Kersey igjen til å bli en selvtekter etter at hans kjærestes datter dør av en overdose narkotika. Han rekrutteres av tabloidaviseieren Nathan White (John P. Ryan) til å eliminere diverse kriminelle elementer involvert i narkohandelen i Los Angeles.
Michael Winner, som regisserte de første tre filmene i serien, ble erstattet av J. Lee Thompson, som hadde samarbeidet med Bronson i flere filmer. Death Wish 4: The Crackdown hadde vesentlig lavere budsjett og distribusjon enn de tre første filmene. Den gikk rett på video i Norge.
Anmelderne i VG og Aftenposten gav den terningkast to, mens Dagsavisen gav den terning en.
Handlingsreferat
Senere mottar Paul en pakke som indikerer at avsenderen vet hva Paul har gjort, og han får en telefon-samtale som truer med å gå til politiet hvis Paul nekter å møte ham. Paul blir deretter tatt med til herskapshuset til den hemmelighetsfulle Nathan White. Nathan sier at datteren hans ble avhengig av narkotika, og til slutt døde på grunn av en overdose, så han ønsker å ansette Paul for å utslette all narkotika-handel i Los Angeles. Det er to store gjenger som konkurrerer om den lokale narkotika-handelen: En gjeng ledet av Andreas Zacharias. Den andre blir ledet av brødrene Jack og Tony Romero. Kersey godtar avtalen, og Nathan forsyner ham med våpen og informasjon.
Paul infiltrerer herregården til Zacharias. Etter å ha avlyttet en telefon, blir han vitne til hvordan Zacharias myrder noen som har stjålet kokain fra kartellets sør-amerikanske forbindelse. Zacharias oppdager Paul, og beordrer ham til å hjelpe til med å kvitte seg med den døde kroppen. Etterpå ber Zacharias en håndlanger, Al Arroyo, om å kvitte seg med Paul så snart de er ferdige. Men Paul dreper Arroyo, og slipper unna. Paul dreper også tre av Zacharias leiemordere på en restaurant, med en bombe skjult i en flaske vin. Han går også etter narkotika-selger Max Green.
Han konfronterer deretter Frank Bauggs, for å finne ut mer om kartellet deres. Få dager senere instruerer Nathan ham til San Pedro, Los Angeles. Paul dreper åtte kriminelle, og setter av enda en bombe. Etterforsker Nozaki avslører at han er en korrupt politimann som egentlig arbeider for Zacharias, og krever at Paul forteller ham hvem han jobber for. Paul ønsker å lokke Zacharias og Romero-brødrene i en felle, noe som fører til en skuddveksling hvor begge kartellene blir fullstendig ødelagt. Men når dette er gjort oppdager Paul at ingenting er som det ser ut som, og han blir kidnappet av noen som ligner på Nathan White.
Mottagelse
I det engelske filmbladet Film Review skrev kritikeren James Cameron veldig fordelaktig om regissøren director J. Lee Thompsons visjon, ved å si «it's flashy without being distracting and more or less gets on with the job of storytelling.» Han kritiserte også manuset, og mente det burde vært gjort mer intelligent, men foretrakk Thompsons regisering enn den opprinnelige regissøren Michael Winner.
Box office
Filmen debuterte som nummer 6.
Siraha (distrikt)
Siraha er et av Nepals 75 administrative distrikter.
Siraha distrikt ligger i Østregionen, Sagarmatha Sone. I vest grenser det mot Dhanusa, i nord mot Udayapur, i øst mot Saptari og i sør mot den indiske staten Bihar.
Areal er 1 188 km². Hovedstad i distriktet er Siraha, en grenseby mot India med om lag 25 000 innbyggere (2005).
Største by er Lahan, om lag 31 500 innbyggere (2005).
Befolkninga i distriktet var i (2011) 637 328.
Siraha hører til Mepals flate, tropiske grensesone mot India, Tarai. Kulturelt og språklig er folket her svært likt den nordindiske befolkninga på den andre sida av grensa. I Nepal kalles slike folkegrupper også madhesi.
Siraha har 7,2 % muslimer (2001). Det fins også innslag av tharu og jhangad, et dravidisk-talende folk.
Dave Allen
Bakgrunn
Dave Tynan O'Mahoney ble født i forstaden Firhouse nær Dublin som sønn av sjefredaktøren for Irish Times. Hans mor, Jean Archer, var engelsk. Han, broren og moren tilbragte rundt 18 måneder i landsbyen Keenagh i County Longford etter å ha forlatt Dublin i kjølvannet av North Strand-bombingene i 1941: De flyttet tilbake til Dublin, til Cherryfield, et hus mellom Firhouse og Templeogue Bridge. Faren døde da han var 12 år gammel, og moren tok så med seg familien over til England da han var 14. Han ble utdannet ved irske Newbridge College, Terenure College og Catholic University School. Etter skolen var det meningen at han skulle følge i farens fotspor og bli journalist.
Skuespiller
Imidlertid hadde han fått smak for underholdning og som nittenårig dro han til London, hvor han turnerte med en rekke teatergrupper og fikk en rekke erfaringer med å opptre. Etter avtjening av verneplikten ble han vert i et popmusikkshow på tv i 1959. I den forbindelse tok han efternavnet Allen, da O'Mahoney var vanskelig for de fleste å uttale korrekt. I de følgende år turnerte han som stand-up komiker i shows som typisk omfattet noee etablerte navn og nye talenter innenfor musikk og komikk. Blant andet var han med det ukjente orkester The Beatles på turne i 1961 i Storbritannia og Frankrike.
En turne til Australia i 1963 gav ham et gjennombrudd,idet han fikk sitt første selvstendige show på tv - Tonight With Dave Allen. Det skulle ha vart åtte uker, men endte med å vare i atten måneder på grunn at dets popularitet. En sideeffekt var at han ble gift med den australske skuespillerinne Judith Stott.
I slutten av 1964 vendte han tilbake til England hvor han etter kort tid opptrådte på det populære tv-show Sunday Night at the Palladium (igjen med The Beatles), noe som ble fulgt av flere gjesteopptredener i andre tv-shows. I 1967 fikk han omsider sjansen til å lage en engelsk utgave av Tonight With Dave Allen. Året etter fikk han foten innenfor hos BBC, hvor han først laget The Dave Allen Show og fra 1971 Dave Allen at Large. Formen herfra ble meget populær, og han fortsatte med den type shows til et stykke opp i 1990-årene, selv om populariteten dalet noe etter 1970-årene. Han trakk seg endelig tilbake i 1999.
Han laget også annet enn fjernsyn mens han var på toppen. Han laget dokumentarfilmer, blant annet om de sosiale omveltninger i USA, eksentriske personer og oldengelske myter, han utgav en bok med (andre forfatteres) grøssere og overnaturlige historier, og i 1972-1973 spilte han noeb teaterroller, blant annet som Kaptein Krok i Peter Pan. Da hans tv-shows mistet noe av populariteten, gjenopptok han sceneopptreden med stand-up komikk. Endelig hadde han som hobby kunstmaling, og han fikk i 2001 en utstilling av sine verker i Edinburgh.
I sine siste år måtte Dave Allen ag helbredshensyn oppgi sitt store forbruk av sigaretter og alkohol. Han var blitt skilt fra Judith, som han hadde en sønn med, i 1983, og ble gift igjen i 2003. Hans annen kone, Karin, var gravid da Dave Allen døde, og hun fødte ham enda en sønn to måneder senere.
Dave Allens komikk
Dave Allens komiske stil var avslappet og intim. Rent faktisk opptrådte i de fleste av sine shows i ulastelig jakkesett sittende på en barstol som var badet i skarpt lys, og hvor publikum satt tett omkring ham (i mørket). Herfra fortalte han sine historier, hvorav mange husker de religiøse spark – ikke minst katolisismen tok han under behandling. Et annet kjennetegn var hans whiskyglass som han med jevne mellomrom drakk av, samt det at han kjederøkte sigaretter.
Fra og med Dave Allen at Large ble studieopptakelsene variert med innspilte sketsjer som også omfattet andre skuespillere, men stort sett alltid med Allen i hovedrollen i forskjellige forkledninger.
Han manglet det ytterste ledd av den ene pekefinger, muligvis som følge av et trafikkuhell, men han inndro det manglende fingerledd i sin opptreden når det var mulig, og i den sammenheng har han giyt en del forskjellige forklaringer på hvorfor det manglet, som at den hadde etset bort fordi han pleide å ha fingertuppen i glasset.
Allen kalte seg selv «praktiserende ateist», og spøkte mye med religion. Allens satiriske versjoner av religiøse liturgier, i særdeleshet katolske, i hvber eneste episode av Dave Allen at Large bragte med seg mindre kontroverser, noe – koblet med noen ganger relativt seriøst materiale – gav showet et ry for seg for å være risqué. I 1977 ila den irske stalige kringkaster RTÉ Allen et de facto sceneforbud. Påfunnene kunne dreie seg om Paven (spilt av Allen) og hans kardinaler fremføre en doing a striptease til musikk («The Stripper») på Peterskirkens trapp, aggressive prester som slo løs på sine sognebarn og andre prester, prester som snakket som Dalek er gjennom elektroniske skriftestoler, og en ekstremt oppgjødd pave som snakket med en Chico Marx-types aksent mens han beordret Allen til «getta your bum outta Roma!»
Som avslutning på sine shows hilste han gjennom mange år på sitt publikum med denne hilsen:
Hans shows ble kjøpt og kringkastet utenfor Storbritannia til USA, Canada, Danmark, Sverige, Norge, Jugoslavia, Australia og New Zealand, steder der de var svært populære.
Bregnet kirke
Bregnet kirke er en dansk kirke som ligger i Syddjurs kommune i Jylland i Danmark, mellom Rønde og borgruinen Kalø slott i Kalø vig.
Dagens kirke ble reist i siste halvdel av 1400-tallet ved Otte Nielsen Rosenkrantz, som var kongens lendmann på Kalø.
Kirken er restaurert to ganger; i 1872 og i 2006. Ved siste restaurering fikk den også tilført nytt inventar. Store deler av inventaret og den nye farvesetningen er ved kunstneren Arne Haugen Sørensen.
Aruanã
Aruanã er en kommune i delstaten Goiás i sentral-vestregionen av Brasil.
MS «Rygercruise»
Båten ble opprinnelig kalt MS «Cetacea» og utstyrt med sonar for hvalsafari i Tromsø. I 2009 ble den solgt til L. Rødne og Sønner og omdøpt til MS «Rygercruise».
Enrique Padilla
Enrique Padilla (født 12. juni 1890, død ukjent) var en argentinsk polospiller som deltok under OL 1924 i Paris.
Padilla ble olympisk mester i polo under OL 1924 i Paris. Han var med på det argentinske laget som vant poloturneringen foran USA. De andre spillerne på laget var Arturo Kenny, Juan Miles, Guillermo Naylor og Juan Nelson.
Michael Madsen
Michael Søren Madsen (født 25. september 1957 i Chicago, Illinois) er en amerikansk skuespiller. Han er kjent for sine roller som Budd i Kill Bill, Mr. Blonde i De hensynsløse i The Hateful Eight (fra 2015) and Once Upon a Time in Hollywood (fra 2019). Madsen spilte en god venn av Jack Bauer (spilt av Kiefer Sutherland) i den åttende sesongen av TV-serien 24.
Lisbeth Skei
Lisbeth Skei (født 15. desember 1957) er journalist i NRK og programleder (nyhetsanker) i Dagsrevyen.
Hun er utdannet cand. polit. med hovedfag i statsvitenskap (internasjonal politikk), med sosialøkonomi og offentlig rett i fagkretsen.
Hun debuterte som nyhetsanker i Dagsrevyen i 1992, og har også jobbet som politisk reporter og programleder for debattprogrammer og valgsendinger. Før hun begynte i Dagsrevyen jobbet hun i Dagsnytt. Skei ledet også NRKs Millennium-sending sammen med Petter Nome ved inngangen til tusenårsskiftet. Hun er ansatt i politisk avdeling og har mange år bak seg som reporter.
International Metallic Silhouette Shooting Union
International Metallic Silhouette Shooting Union (IMSSU) er den internasjonale organisasjonen for metallsilhuettskyting, og ble etablert i 1992 som en respons på at konkurransereglene hadde begynt å bli forskjellige rundt om i verden. Den europeiske underorganisasjonen heter Association Européenne de Tir sur Silhouettes Métalliques (AETSM).
Medlemsorganisasjoner
Per 2020 består IMSSU av 26 regioner.
Belgias herrelandslag i ishockey
Belgias herrelandslag i ishockey representerer Belgia i ishockey for herrer.
Den første kampen ble spilt den 10. januar 1910, i EM i 1910 i Montreux, der man vant 2–0 mot Sveits.
Tidligere tilhørte Belgia europaeliten, og vant blant annet EM i 1913, men etter 2. verdenskrig har Belgia holdt seg i de lavere divisjoneneholde.
Sverige under VM i friidrett 1995
Sverige deltok under VM i friidrett 1995 (utendørs) som vertsnasjon fra 5. til 13. august 1995 i Göteborg, men tok ingen medaljer under mesterskapet.
Polpochila
Polpochila er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 15 millimeter), nokså brede, blankt svarte løpebiller. Antennene er tynne og omtrent så lange som hode + pronotum. Hodet er stort og bredt, fasettøynene forholdsvis små og litt utstående, kjevene ganske kraftige (ofte større hos hannene enn hos hunnene). Pronotum er avrundet firkantet, dekkvingene jevnbrede med fine punktstriper.
Levevis
Artene lever på fuktige steder. De er nattaktive og flyr godt.
Utbredelse
Slekten er utbredt i den neotropiske økosonen nord til det sørligste USA.
Ronneby
Ronneby (tidligere dansk: Rotnæby, Rønneby) er en by i Blekinge län ved Ronnebyån i Blekinge i Sverige. Det er Ronneby kommunes administrasjonssenter. I 2010 hadde tettstedet 12 029 innbyggere.
Rønneby fikk bystatus første gang i 1387. Med freden i Roskilde i 1658 ble Blekinge svensk, og svenskene anla en flåtebase i Karlskrona. I den forbindelse ble Ronnebys byprivilegier trukket tilbake for å få Ronnebyborgerne til å flytte til Karlskrona. Sagnet sier at kongen beordret alle vinduer og dører beslaglagt, og at de som gikk med på å flytte til Karlskrona, fikk vinduene og dørene utlevert igjen.
Helligkorskirken ble oppført på 1100-tallet og var et sentralt sted under Blodbadet i Rønneby den 4. september 1564. Store deler av byen brant ned i 1864. Kun området Bergslagen klarte seg unna brannen, og her kan man oppleve krokete gater og hus fra 1700-tallet.
Terje Bråthen
Terje Bråthen (født 22. mai 1949) er en norsk lokalpolitiker fra Arbeiderpartiet. Han var ordfører i Modum fra 2007 til 2015. Han overtok etter partifellen Odd Flattum som hadde vært ordfører i 16 år. Ståle Versland (Ap) overtok som ordfører fra 2015.
Phytobiini
Phytobiini er en gruppe av små, runde, mer eller mindre skjellkledte snutebiller.
Utseende
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.
Levevis
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.
Alessandra Volpe
Alessandra Volpe er en italiensk operasanger (mezzosopran).
Volpe har i 2022 en av hovedrollene i Bizets opera Carmen ved Den norske opera i Oslo, idet hun skal synge tittelrollen som Carmen.
Sölvesborg
Sölvesborg er en svensk by som ligger i Blekinge län i Blekinge. Det er administrasjonssenteret i Sölvesborg kommune. I 2010 hadde tettstedet 8 401 innbyggere.
Sozialistische Reichspartei
Sozialistische Reichspartei (det sosialistiske rikspartiet) ble grunnlagt 2. oktober 1949 da den nasjonalsosialistiske fløyen av DKP-DRP, anført av generalmajor Otto Ernst Remer og forfatteren Fritz Dorls, brøt ut og dannet sitt eget parti. Andre grunnleggere inkluderte Wolfgang Falck, August Finke, dr. Bernhard Gericke, Gerhard Heinze, Helmut Hillebrecht, dr. Gerhard Krüger og grev Wolf von Westarp.
Partiet bestod hovedsakelig av tidligere NSDAP-medlemmer, og programmet var i vesentlige deler basert på NSDAPs program. De avviste at den daværende regjeringen var den lovlige tyske regjeringen og hevdet retten til å forsvare det tyske riket. Viktige mål var bla. Treue zum Reich og Schutz und Ehre des deutschen Soldaten.
Partiet var representert med to representanter i det tyske parlamentet, forbundsdagen.
Partiet oppløste seg 12. september 1952.
Orgelbøye
En orgelbøye er en lydbøye som legges ut i havet for å varsle sjøfarende om båer og grunner, slik at de kan unngå grunnstøtninger.
Konstruksjon
Orgelbøyen er konstruert slik at luft suges inn i bøyen når havet løfter bøyen. Når bøyen dukker ned i vannet igjen, trykkes lufta sammen og en stor fløyte gir fra seg en ulende lyd. Noen orgelbøyer var utstyrt med lys i tillegg til lydmekanismen.
Eksempel
Rakkestuten var en orgelbøye.
Andre typer lydbøyer
Før i tiden brukte man ofte lydbøyer, disse varslet om det blåste opp til uvær, man hørte da på fløytens lengde om den var kort eller lang, på den måten kunne folk på land ha en viss peil på hvordan bølgehøyden var. Det har blitt benyttet to typer lydbøyer i norske farvann; klokkebøyer og orgelbøyer. Klokkebøyer har – som betegnelsen tilsier – en klokke fastmontert på toppen. Når havet beveger klokkebøyen, slår en løsthengende hammer mot klokka. Både orgelbøyer og klokkebøyer brukes som sjømerke eller i noen tilfeller fortøyning.
Avelinópolis
Avelinópolis er en kommune i delstaten Goiás i sentral-vestregionen av Brasil.
Hulkatodelampe
En hulkatodelampe (HCL) er type kaldkatodelampe som brukes i fysikk og kjemi som en spektral linje kilde (f.eks. for atomabsorpsjonsspektrofotometri (AAS)) og som en frekvens tuner for lyskilder som lasere. En HCL tar nytte av hulkatode-effekten, som fører til ledning på en lavere spenning og med mer spenning enn en kaldkatodelampe som ikke har en hul katode.
Cecilie Waage Johannessen
Cecilie Waage Johannessen (født 16. januar 1990) er en norsk svømmer fra Norheim, Karmøy. Hun er tvillingsøsteren til Monica Waage Johannessen.
Waage Johannessen har vunnet i alt 62 NM-gull siden 2005. I 2014 og 2015 vant hun også kongepokalen.
C. Johannessen innehar en rekke norske rekorder: 50m fri langbane (25.49), 100m fri langbane (55.50), 200 fri langbane (1.59.58) og kortbane (1.55.95) og 400 fri kortbane (4.06.56).
C. Johannessen oppnådde en 5.-plass på 200 fri på EM i Polen 2011. Hun tok også bronse i World Cup på 800 fri. Året etter tok hun bronse på 4x50 medley mix under kortbane EM i Chartres, Frankrike i november 2012. Cecilie hadde sisteetappen, crawl. Hennes tvillingsøster Monica svømte butterfly-etappen på samme lag. På EM på langbane i Berlin, Tyskland sommeren 2014 kvalifiserte C. Johannessen seg til semifinale på både 50m og 100m fri.
Kasimir Malevitsj
Kasimir Severinovitsj Malevitsj (russisk: Казимир Северинович Малевич; født i Kiev, død 15. mai 1935 i Leningrad) var en russisk maler og kunstteoretiker, en pioner innen geometrisk abstrakt kunst og et av de  viktigste medlemmene av den såkalte russiske avantgarde.
Gerd Eli Berge
Gerd Eli Berge (født 3. april 1954) er en norsk lokalpolitiker fra Senterpartiet. Hun var ordfører i Nes i Buskerud fra 2007 til 2011, og ble valgt av et enstemmig kommunestyre. Geir Olav Brøto fra Bygdelista var varaordfører.
Berge var veterinær i kommunen før hun ble heltidspolitiker.
I perioden 2013-2017 var hun vararepresentant nummer 1 for Senterpartiet i Buskerud til Stortinget og møtte 38 dager.
Maridalsveien (Oslo)
Maridalsveien (3-39, 45-237, 253-817, 2-30, 38-42, 46-952 ) er en vei i Oslo. Den går i sør-nord retning, starter ved Møllergata og ender i Maridalen. Fra Møllergata til Uelands gate i sydenden av Alexander Kiellands plass er Maridalsveien grense mellom bydelene St. Hanshaugen og Grünerløkka, langs Kiellands plass til Waldemar Thranes gate ligger den i Grünerløkka bydel, fra Waldemar Thranes gate til Badebakken på Bjølsen i bydel Sagene, og derfra til Brekkekrysset i bydel Nordre Aker i Maridalen.
Beliggenhet og historie
Maridalsveien er 11 km lang, og var opprinnelig en landevei som forbandt Maridalen og forstaden Sagene med byen Oslo. I dag går ca. 6 km av veien i bymessig strøk (syd for Brekkekrysset). Langs Maridalsveien finner en store sammenhengende områder med bevart bebyggelse fra 17- og 1800-tallet.
Ved byutvidelsen i 1859 kom Maridalsveien til å danne bygrense, ettersom vestsiden av gaten nå tilhørte byen. I 1878 ble også østsiden av Maridalsveien en del av hovedstaden.
Langs gaten
I nedre del av Sagene går Maridalsveien gjennom et område med mange bygninger fra industriens første tid midt på 1800-tallet. Enkelte godt bevarte bygninger er eldre:
Mahatsinia
Mahatsinia er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Levevis
Både larver og voksne lever på planter og eter fra dem.
Utbredelse
Arten lever på Madagaskar.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Persisk
Persisk (lokale navn: parsi / farsi / dari / tadjiki) er et indoeuropeisk språk som blir snakket i deler av sentral-Iran (Persia), nordlige deler av Afghanistan og Tadsjikistan, samt av minoriteter i blant annet Usbekistan, Turkmenistan, irakisk Kurdistan, Aserbajdsjan, Georgia og Russland. Det er del av den iranske grenen av indoiranske språk.
Persisk og varianter av persisk har offisiell status i Iran, Afghanistan og Tadsjikistan. Persisk har vært et middel for litteratur og vitenskapelige bidrag til den muslimske verden så vel som til den vestlige. Det har hatt innflytelse på flere nabospråk, inkludert de tyrkiske språkene i Sentral-Asia, Kaukasus og Anatolia. Det har hatt en mindre innflytelse på arabisk og andre mesopotamske språk.
I fem hundre år før det britiske kolonistyret var persisk i utstrakt bruk som et andrespråk på Det indiske subkontinent; det ble et kultur- og utdanningsspråk i flere hoff i India, og ble det «offisielle språket» under Mogulriket. Det var ikke før i 1843 at engelsk ble dominerende. Bevis på persisks innflytelse i regionen kan ses i måten det har påvirket urdu, hindi, marathi, bengali og sindhi på.
I noen flerspråklige iranske byer snakkes persisk ved siden av de lokale språkene både som morsmål og lingva franka, for eksempel Ahvaz & Abadan (arabisk & farsi), Gorgan & Gonbad-Kavous (farsi & turkmensk), Kermanshah & Sanandaj (kurdisk & farsi), Zahedan & Zabol (balutsji & farsi), Zanjan & Urumiyeh (aserbajdsjansk & farsi), Borujerd & Kangavar (luri & farsi), Shahre-Kord & Lor-degan (bakhtiari & farsi), Piranshahr & Mahabad (kurdisk, azeri, farsi), Asadabad & Razan (luri, kurdisk, farsi), Sari & Amol (mazeni & farsi), Rasht & Lahijan (gilaki & farsi).
Jin Yan
Jin Yan (kinesisk: 金焰, opprinnelig Kim Duk Rin (김덕린), født 7. april 1910 i Seoul i Korea, død 7. desember 1983 i Guangzhou), også kalt Raymond King, var en koreanskfødt skuespiller som gjorde stor karriere i stumfilmens tid i Shanghai i Kina. Hans skuespillertalenter og utseende gav ham stor popularitet i Kina i 1930-årene. Han fikk tilnavn som «Keiseren av kinoen» og «Shanghais Rudolph Valentino».
Etter Japans kolonisering av Korea emigrerte hans familie i 1912 til Nordkina. De ble kinesiske statsborgere.
Fra 1927 var Jin tilknyttet filmselskapet Mingxing i Shanghai. Et gjennombrudd i hans karriere var hovedrollen som sverdkjemper i Fengliu jianke (1929) av regissøren Sun Yu. Han hadde et bredt rollespekter, men var særlig innovativ som ung maskulin helt med sosial bakgrunn. I 1930-årene samspilte han ofte med skuespillerinnen Ruan Lingyu. Han spilte da i mange filmer redigert av Bu Wancang, som for eksempel som stor filmstjerne som frivillig melder seg til krigstjeneste i Sange modeng nü xing (Tre moderne kvinner) (1933). Særlig fremheves gjerne hans rolletolkning som matros i Wu Yonggangs Lang tao sha (1936). Denne rollefiguren i denne visuelt eksperimentelle film har drept sin hustrus elsker og må til slutt dele livet på en øde og isolert øy sammen med kriminalkommissaren som hadde vært på sporet av ham.
Jin arbeidet regelmessig som filmskuespiller frem til 1940, men hadde så et avbrudd fram til 1947 fa han opptrådte i Ying chun qu. Hans to siste roller hadde han i filmene Muqin (1956) og Baofengzhong de xiongying (1957).
Finn Viderø
Finn Viderø (født 15. august 1906, død 13. mars 1987) var en dansk organist og komponist. Han var en av de første danske organister som ble kjent utenfor landets grenser i kraft av sine innspillinger av klassiske orgelverker.
Finn Viderø var organist ved Reformert kirke i København i 1928–41, Jægersborg kirke i 1942–47, Trinitatis kirke i København 1947–71 og St. Andreas kirke i København i 1971–77. Han var gjestelærer ved Yale University og æresdoktor ved Åbo universitet i Finland. I 1933 ga han ut sammen med Oluf Ring en mye brukt orgelskole. «Hans orgelspill var kompromissløst og båret av det totale fravær av effektelementer og publikumsfrieri» (Ivar Mæland) og gav anledning til mange diskusjoner.
Leros
Leros (gresk: Λέρος) er en gresk øy og kommune i øygruppen Dodekanesene. Øya ligger 317 km fra Pireus, havna i Athen. Derfra kan den bli nådd med ferge som tar 11 timer eller med fly fra Athen som tar 45 minutter. Leros er en del av den regionale enheten Kalymnos. På italiensk har øya blitt kalt for Lèro og İleriye på tyrkisk.
Geografi
Øya er 74 km² og har en kystlinje på 71 km. Kommunen omfatter den befolkede øya Farmakonisi med en befolkning på 10 mennesker foruten også flere ubefolkede småøyer, blant annet Levitha og Kinaros. I henhold til folketelling i 2011 besto befolkningen av 7 917 innbyggere, men i høysesongen på sommeren kan antallet stige til minst 15 000. Øya er kjent for en imponerende festning som ble bygget av hospitallerordenen, muligens bygget på toppen av en tidligere bysantinsk festning.
Nærliggende øyer er Patmos, Lipsi, Kalymnos og de små øyene Agia Kyriaki og Farmakos. I antikken var den betraktet som øya Parthenos Iokallis og knyttet i hellenistisk og romersk litteratur til sagnhelten Meleagros. Administrativsenteret og den største byen er Agia Marina, med en befolkning på 2 672 innbyggere. Andre større byer er Lakkíon (befolkning 1,990), Xirókampos (908), Kamára (573), og Álinda (542).